Εξισλαμισμοί έγιναν την περίοδο αυτή και στη νότια Εύβοια, σε μία ομάδα πέντε Αλβανόφωνων ποιμενικών χωριών της ορεινής Καρυστίας, όπου συναντούμε μία ιδιότυπη μορφή κρυπτοχριστιανισμού. Oι άνδρες Μουσουλμάνοι, που έφεραν δύο ονόματα (ένα Χριστιανικό και ένα Μουσουλμανικό) δεν γνώριζαν σχεδόν τίποτε ούτε από το Ισλάμ ούτε από τον Χριστιανισμό, εκτός από ορισμένα τυπικά στοιχεία. Όπως φαίνεται, υποκρίνονταν τους Μουσουλμάνους για να αποφύγουν τις καταπιέσεις των σκληρών Τούρκων της Καρύστου. Άλλοι από αυτούς θεωρούνταν Μουσουλμάνοι και άλλοι Χριστιανοί, αλλά ούτε οι πρώτοι είχαν ιμάμηδες ούτε οι δεύτεροι ιερείς.